กองทุนพัฒนาสื่อปลอดภัยและสร้างสรรค์ เผยเด็กไทยประสบปัญหาการบลูลี่ในโรงเรียนและสื่อโซเซียลติดอันดับ 4 ของโลก
กองทุนพัฒนาสื่อปลอดภัยและสร้างสรรค์ เผยเด็กไทยประสบปัญหาการบลูลี่ในโรงเรียนและสื่อโซเซียลติดอันดับ 4 ของโลกนายวสันต์ ภัยหลีกลี้ ผู้อำนวยการกองทุนพัฒนาสื่อปลอดภัยและสร้างสรรค์ เปิดเผยว่า ได้ร่วมกับสำนักงานคณะกรรมการการศึกษาขั้นพื้นฐานและมูลนิธิรักษ์ไทย จัดทำโครงการก้าวทันการยุติการรังแกในโรงเรียนและโซเชียลมีเดีย เพื่อให้นักเรียนลดการรังแกในโรงเรียนและในโลกไซเบอร์ โดยพัฒนาเครื่องมือติดตามสถานการณ์การล้อ แกล้ง รังแกของนักเรียนในโรงเรียน จากพบข้อมูลว่ามีเด็กถูกรังแกในสถานศึกษาปีละ 600,000 คน และมีแนวโน้มเพิ่มสูงขึ้น นักเรียนที่อยู่ในวงจรการรังแกอยู่ในระบบการศึกษามากกว่าร้อยละ 40 และเด็กไทยเป็นอันดับ 4 ของโลก โดยเฉพาะการรังแกทางโลกออนไลน์ หรือ Cyber Bullying เกิดจากการสร้างทัศนคติพฤติกรรมรุนแรง เกลียดชังในชีวิตจริงและนำไปใช้ในโซเชียลมีเดีย การล้อ แกล้ง รังแกกันในโรงเรียนส่งผลกระทบต่อจิตใจและการเรียนของเด็ก โดยระบบที่จัดทำแบ่ง E-Training สำหรับครู และระบบ E-Learning สำหรับนักเรียนนำไปใช้กับโรงเรียนสังกัด สพฐ 29,715 แห่งทั่วประเทศพัฒนานักเรียนจำนวน 35,000 คน จาก 50 โรงเรียนนำร่อง 5 ภูมิภาค รวมถึงพัฒนาเครือข่าย “สื่อดี ยุติการรังแก” ที่มีเด็กเยาวชน ผู้ปกครองและผู้มีอิทธิพลทางสื่อร่วมรณรงค์สร้างความเข้าใจเสนอแนวทางแก้ไขปัญหาและให้คำปรึกษาแก่เด็กอย่างถูกต้องและเหมาะสม